भामाशाह योजना के तहत शंका समाधान शिविर 8 से
बारां| राज्यसरकार के निर्देशानुसार भामाशाह योजना प्लेटफाॅर्म से लाभ हस्तान्तरण प्रक्रिया के व्यापक प्रचार-प्रसार तथा इस संबंध में आमजन को आने वाली समस्याओं, शंकाओं के समाधान तथा ई-मित्र पे पॉइंट बनाने के लिए 8 9 मार्च को पंचायत समिति मुख्यालय बारां पर एवं 15 16 मार्च को ग्राम पंचायत सुंदलक में शिविर आयोजित किए जाएंगे।
एसडीएम बद्रीलाल राठौर ने बताया कि शिविर में भामाशाह नामांकन, परिवार के छूटे सदस्य का नाम जुड़वाने, आधार नामांकन, राष्ट्रीय खाद्य सुरक्षा एवं सामाजिक सुरक्षा पेंशन से संबंधित समस्याओं का निराकरण किया जाएगा। इसके अतिरिक्त शिविर में पे-पाॅइंट नियुक्ति के लिए आवश्यक कार्य किए जाएंगे।
छबड़ा.राज्यसरकार की ओर से भामाशाह योजना का आमजन को लाभ पहुंचाने के लिए भामाशाह सुविधा शिविरों के चतुर्थ चरण का आयोजन किया जा रहा है। इसके तहत 7 8 मार्च को अटल सेवा केंद्र कड़ैयावन एवं 20 21 मार्च को नगर पालिका परिसर में शिविर आयोजित किए जाएंगे। इसमें भामाशाह, खाद्य सुरक्षा, भामाशाह स्वास्थ्य बीमा, पेंशन आदि योजनाओं से संबंधित समस्याओं का निवारण किया जाएगा। साथ ही 18 19 वर्ष के नवयुवकों का मतदाता सूची में नाम जोड़ने के लिए बीएलओ द्वारा फार्म संख्या 6 भी लिए जाएंगे।
hin_Deva hin_Deva hin_Deva hin_Deva